JUMAL KÕNELEB
Tere jälle ja tere tulemast Jumala Sõna juurde.
Minu nimi on Jan Cedercreutz ja siin on mu armas abikaasa Joy.
Meil on taas rõõm jagada teile Jumala Sõna.
Mind ennast toidab see iga kord.
Siin istudes ja neid saateid tehes, toidab see ka meid.
Jumala Sõna on radikaalne.
Täna tahan alustada kirjakohaga, mis on kirjas filiplastele 4:9.
Paulus kirjutab siin: "Ärge muretsegi ühtigi."
Päris radikaalne.
Mu palveelus on toimunud muutus.
Vahel imestan, mis toimub.
Kui palvetan, et Issandaga aega veeta,
kui peatun ja hakkan Teda ootama, siis Ta ongi seal.
Ta tuleb sellesse ruumi.
Ta soe ja imeline ligiolu täidab kogu selle toa.
Sageli, kui kohtun Temaga palvetades,
märkan, et Temal pole muresid.
Ta lihtsalt seisab seal rahulikult.
Kui lähen Tema ette, on mu peas miljon erinevat asja.
Oleksin nagu vanaaegne arhiivikapp erinevate sahtlitega.
Igas sahtlis on kaustad ja paberid ning mu aju on täis
erinevaid faile ja pabereid, mille seast otsin arhiivist vastuseid.
Issand, mis on selle asja vastus, mis vastus on sellele küsimusele,
kuidas saab selle mure ja vaevaga, mida ma veel selle asjaga teen?
Püüan palavikuliselt mõtelda, mida peaksin mingi asjaga tegema.
Muudkui sobran oma peas ning otsin neid vastuseid.
Kui jään Tema ees vaikseks, on Tema täiesti rahulik.
Mõnikord saan peaaegu vihaseks: "Issand, kas Sa siis ei mõista?
Kas Sa ei näe ja kuidas saad olla nii rahulik?"
Kas Sa, Issand, näed seda kõike?
Kas keegi on veel selline?
Kuidas on?
Keegi peale sinu ei muretse.
Tore, et sellest rääkisid, sest meil oli eelmisel nädalal
koolis palvekoosolek, mida alustame enamasti ülistusega.
Sellel koosolekul tõi ülistus
tugeva Issanda ligiolu atmosfääri ning me olime täiesti vaikselt.
Ta ligiolu oli nii tugev.
Lihtsalt jäime vaikseks ja puhkasime Tema ligiolus.
Lihtsalt oli selline tunne.
Meilgi oli palju küsimusi, palveteemasid ja väljakutseid.
Tundus, et Jeesusest piisab.
Luuka evangeeliumis 10:40 oli järgmine olukord.
Jeesus oli minemas Marta poole
ja Marta sai teada, et Ta tuleb koos oma külaliste ja jüngritega.
Nii tähtis külaline tuleb ta koju.
Nüüd tuleb koristada,
teha süüa ja mõelda, kas meil on kõike piisavalt.
Ta askeldas ja tegutses.
Ta õde Maarja, kui Jeesus tuli sisse ja istus,
istus Jeesuse jalge ette ning vaid kuulas seal.
Ta oli seal koos Jeesusega ning Marta läks endast välja.
"Miks sa mind ei aita? Aita ometi, sest mul on nii kiire.
Mul on nii palju tegemist ning nii palju muresid!"
Ta ütles Jeesusele:
"Kas Sa ei võiks öelda mu õele, et ta aitaks mind?"
Jeesus vastab talle siis Luuka evangeeliumis 10:40.
Marta aga oli ametis mitmesuguste toimetustega.
Ta tuli Jeesuse juurde ja ütles: "Issand, kas sa ei hooli sellest?"
Just nii me vahel ütleme: "Issand, kas Sa ei hooli mu murest?"
Kas Sa ei hooli, et mu õde jättis mu üksinda toimetama?
Ütle nüüd, et ta tuleks mulle appi!
Siin on näha inimlikkust.
Ta on tõeliselt ärritunud.
Ta on tõeliselt vihane.
Võib kujutada, et ta on olnud
pikka aega köögis hambad ristis ning sundinud end tegutsema,
aga mingil hetkel ei kannatanud enam välja.
Ta ütlebki Jeesusele: "Kas Sa ei hooli?"
Ta on pahane ja ärritunud.
Issand aga vastas: "Marta, Marta."
Küllap ütles armastava häälega.
Joy-Joy.
Jan-Jan.
"sa muretsed ja vaevad ennast paljude asjadega.."
Just nii see on paljudel naistel.
Me muretseme ja vaevame end paljude asjadega.
Maarja on ju valinud tähtsama osa, mida ei võeta temalt ära.
Jeesus ütleb veel. - Vaja on üht.
Vaja on vähe, õigupoolest ainult ühte asja.
See on kaunis kirjakoht.
Jeesus ütleb, et vaja on vähe.
Ta lisab, et õigupoolest vaid üht ainust asja.
"Maarja on ju valinud hea osa, mida ei võeta temalt ära."
Ta julgustab meid sellega
tulema oma jalgade ette ning olema Temaga koos.
Sel hetkel juhtub see,
et Tema rahu levib, nakkab ning rahustab minu südant.
Paulus ei kirjuta ka, et ärge üldse muretsege
ega lõpeta lauset punkti või hüüumärgiga.
Ta ei ähvarda muretsejale piitsa anda.
Kirjas filiplastele 4:6 ütleb ta: "Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises.
Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
Seesama rahu, mida kogesime palvekoosolekul
ja mida sinagi võid kogeda palves, käib üle me mõistuse.
Marta ei mõistnud samuti, miks Maarja võib istuda seal
ja Jeesus võtab asju rahulikult, kui nii palju on vaja ära teha.
Ta oleks tahtnud teha pidusööki ja oli täiesti üksi kõige sellega.
See käib üle mõistuse.
Me kooli palvekoosolekul arvati, et peame saama palju vastuseid.
Ometi oli hoopis rahu ning see kõnetas meid.
See räägib sellest, et Tema valitseb.
Jeesus ise ütleb, et Minule on antud kogu meelevald.
Mitte üksnes Taevas vaid Taevas ja maa peal.
Kristuse, Jumala rahu,
räägib meile sellest, et meil pole tegelikult midagi häda,
Isegi, kui nii võib paista ja tunduda.
Tema valitseb.
Üks jutlustaja ütles hästi: "Me ei pea alati mõistma
aga me võime sellegipoolest usaldada."
Johannese evangeelium 12:19 räägib sellest hetkest,
kui jüngrid olid suletud uste taga ning Jeesus oli äsja surnud.
Kogu nende elu oli kildudeks.
Nende õpetaja oli surnud ning ülesanne läinud.
Nad olid loobunud kogu elust ja andnud ära oma töökohad
ning järginud seda meest, kes nüüd on surnud.
Nad ei olnud enam jüngrid vaid tagakiusatud.
Mis saab edasi?
Kas meid tapetakse ka nüüd?
Nad olid lukkude taga paanikas.
Johannese 20:19: "Kui nüüd selsamal nädala esimesel päeval
oli õhtuaeg ja seal, kuhu jüngrid olid kogunenud,
olid uksed lukus, sest nad kartsid juute,
tuli Jeesus, jäi seisma nende keskele."
Kuidas Ta tuli, kui uksed olid lukus?
Jeesus tuli lukus ustest läbi.
Just sellesse minu paanikasse.
Kui panen kõik uksed kinni ja olen oma paanikaolukorras.
Ma ei soovi kellegagi rääkida
ja peidan end teki alla ning kavatsen sinna jääda.
Jeesus tuleb ja seisab nende keskel.
Ta tuleb me olukordadesse kasvõi läbi seina.
Mida Ta ütleb?
Rahu teile!
Jeesus ei kartnud roomlasi ega varisere.
Kas tõesti?
Jüngrid kartsid neid ja panid uksed isegi lukku,
aga Jeesus tuleb sinna ja ütleb: "Rahu teile!"
Sama asja loeme Matteuse evangeelium 8:24:
Jüngrid olid paadiga järvel ning tõusis kohutav torm.
"Ja vaata, järvel tõusis suur torm, nii et lained katsid paadi."
Tõsiselt ohtlik moment.
Kas Jeesus on paadis üldse?
Kus oli Jeesus sel ajal?
Kuidas on võimalik,
et Jeesus on paadis ja tõuseb nii suur torm,
et lained tungivad paati ning olukord muutub ohtlikuks?
Kas asjad ei peaks käima nii,
et kui käime koos Jeesusega, siis kõik on rahulik ja tip-top?
Kas kõik ei peaks alati hästi sujuma?
Kus on Jeesus?
Kas Ta on ka seal olukorras
või toimub see siis, kui Teda polnud teistega?
Jeesus on küll seal tormiga, aga mida Ta teeb?
Ta magab.
"Aga Jeesus magas.
Ja jüngrid tulid ta juurde
ja äratasid ta üles, öeldes: "Issand, aita! Me hukkume!"
Justkui küsides, kas Sa ei taipa või kas Sa üldse ei hooli.
Tema ütles neile:
"Miks te olete nõnda arad, te nõdrausulised?"
Siis ta tõusis püsti,
sõitles tuuli ja järve ning järv jäi täiesti vaikseks."
Nii teeb Ta ka meie eludes.
Kui ootame Teda ja peatume nagu Maarja peatus Tema jalge ees.
Kui peatun keset tormi.
Peame ühe palvekoosoleku.
Peatume keset kooli
ja lasteaia kiiret argipäeva ning võtame üheks tunniks aega.
Peatume ja laseme Tal tulla.
Ta tuleb ja toobki rahu.
Ta vaigistab tormi meie elus.
Ütlesin ennegi, et Jeesuse ligiolu kõnetab meid.
Jesaja 55:9: "Sest otsekui taevad on maast kõrgemal,
nõnda on minu teed kõrgemad kui teie teed,
ja minu mõtted kõrgemad kui teie mõtted."
See räägib sellest, et Jumal on suurem.
Tema tee, tahe ja mõtted on kõrgemad meie omadest.
Tema valitseb ja kui Jeesus toob rahu,
siis Ta ei too seda ainult hetkeliseks lohutuseks,
vaid see toodud rahu räägib, et me tõesti ei pea kartma.
Ta tuli, nagu Joy ütles,
seinte läbi jüngrite keskele ja ütles: "Rahu olgu teile!"
Ta ei ütelnud, et olge rahulikult,
kuigi sõdurid marsivad kohe sisse ja hetke pärast olete kõik surnud.
Ta ütles: "Rahu teile,
mina valitsen ja te ei pea kartma, sest Mina olen teiega koos."
Sama tahab Jeesus öelda sulle, mulle ja meile täna.
Olukorrad võivad olla tõeliselt keerulised, rasked,
hirmutavad ja ahistavad ning tekitada paanikat.
Kõige selle keskel on Rahuvürst, Jumala Poeg, kõikvõimas Jumal.
Ta valitseb ikkagi ning kuulutab meile rahu.
Me kirikus oli "naeru-ärkamine".
Kas sul on veel see meeles.
Ikka.
Paljud ütlesid, et see on tobe ja mis asi on üldse naeru-ärkamine.
Miks peaks üldse niimoodi kirikus naerma?
Issanda palge ees tekkis inimestel naerutuju.
Püha Vaim tuleb ja inimestel on lõbus.
Meie olime ka selle ärkamisliikumise juures
ning oli imeline, kui Püha Vaim, Issand tulid ja tõid kaasa rõõmu.
Tohutu pulbitseva rõõmu.
Keset kõiki probleeme, raskusi Ta muudkui naerab ja naerab.
Ta ajab ka meid naerma.
See naer räägib mulle sellest,
et kui naeran koos Temaga, miks peaksin olema mures.
Sina Issand oled tohutult suur, suurem kui mu mõtted ja elu
ning ma ei pea muretsema mingite pisiasjade pärast.
Naermine oli väga teraapiline ning midagi väga vabastavat.
See rõõm rääkis sellest, et Issand on minuga
ning Ta on suur ja mul pole viga midagi.
Võin tõesti olla rõõmus keset kõiki mu probleeme.
Jeesus ei luba, et meil oleks alati lihtne.
Johannese evangeeliumis 16:33 on Ta ütelnud nii:
"Seda ma olen teile rääkinud, et teil oleks rahu minus.
Maailmas ahistatakse teid,
aga olge julged: mina olen maailma ära võitnud."
Jeesus ütleb, et maailmas meid ahistatakse
ja seda näeb kohe, kui vaadata praegust maailma.
Isegi uudiste vaatamine võib ahistada väga palju.
Jeesus ütleb, et nii see on.
Maailm keeb ja seal on ahastust, aga Temas on teil rahu.
Kui Temas on meil rahu ning see rahu on püsiv,
Jeesus ütleb: "Ärge muretsege ühtigi, sest Mina olen maailma ära võitnud."
Jeesuse rahu või rõõm räägivad Janile, Joyle
ning sina, kes vaatad, et see asi on minu hoole all.
Usk tuleb rõõmust ja rahust, et see saab korda.
Ära muretse, ma olen maailma ära võitnud.
Mis iganes tõi ahastuse või hirmu, tea, et olen selle juba ära võitnud.
Ära muretse ja ära karda vaid lihtsalt usu.
Sellest rahu räägibki.
1. Peetruse kiri 5:7: "..heitke kõik oma mure tema peale.."
Visake kõik oma mured Tema peale.
Miks me seda teeme?
"..sest tema peab hoolt teie eest!"
Ta hoolitseb meie eest.
Matteuse 6:27: "Aga kes teie seast
suudab muretsemisega oma elule ühe küünragi juurde lisada?"
Ta küsib: "Mismoodi aitab, Joy, sind see muretsemine?"
Kas see on sulle kuidagi kasuks, oluline või tervislik?
Mul on üks tähelepanek, mis mind on aidanud.
Muretsemine on peaaegu alati seotud tulevikuga.
Kui mitte nädala jagu ette, siis vähemalt järgmise päevaga.
Enamasti on mure seotud tulevikuga.
Harva on käesoleva hetke teema.
Pigem midagi sellist nagu koolis,
et kuidas tulla toime järgmisel õppeaastal?
See on alati seotud tulevikuga.
Issand on mulle rääkinud, et kui ma julgen vaadata
üksnes seda päeva, siis tean, et kõik on hästi.
Täna läheb koolil täitsa hästi, meil on raha, et toime tulla,
samuti on meil külmkapis toitu ning kõik on hästi.
Jeesus ütleb Matteuse 6:34:
"Ärge siis hakake muretsema homse pärast,
sest küll homne päev muretseb ise enese eest!
Igale päevale piisab oma vaevast."
Jeesus seostab muretsemise samuti homse päevaga.
Sellega see sageli seotud ongi.
Vaadates hetkeolukorda ja käesolevat päeva,
siis enamasti minu puhul on selle päevaga kõik korras.
Sellest piisab.
Ma ei peagi teadma homse kohta.
Matteuse evangeelium 6:25:
"Seepärast ma ütlen teile: Ärge muretsege oma hinge pärast,
mida süüa, ega oma ihu pärast, millega riietuda!
Eks hing ole enam kui toidus ja ihu enam kui rõivas?"
Matteuse evangeelium 10:29:
"Eks kaks varblast müüda veeringu eest?
Ja ometi ükski neist ei lange maha ilma teie Isa teadmata.
Aga teie juuksekarvadki on kõik ära loetud.
Ärge siis kartke!
Teie olete enam väärt kui palju varblasi."
Üha uuesti Ta ütleb, et me ei muretseks.
Ära muretse, ära karda, sa oled kallihinnaline ja tähtis.
Ära muretse, kõik on hästi.
Kas palvetame? - Palvetame.
Tänu taevane Isa, tänu Jeesus!
Tänu, Issand, et ilmutad end ja tood oma rahu meie eludesse.
Tänu, Jeesus, et Sina ise tuled nagu tulid läbi lukus ustestki
ning ütlesid jüngritele: "Rahu olgu teile!"
Tänu, et ütled meile kõikidele täna: "Rahu!"
Rahu olgu teile!
Tänu Jeesus, et Su rahu
räägib meile täna Sinu hoolitsusest, väest ja võimust.
Tänu, et see räägib, et me ei pea muretsema millegi üle.
Ükskõik kui rasked on asjad,
siis Sina oled suurem, vägevam ja tugevam.
Kõik on Sinu kätes.
Issand, tänan, et saame tuua sulle kõik oma mured.
Saame tuua iga üksiku asja.
Võime jätta need sulle ja heita need Sinu peale.
Issand, Sinu õlad ja käsivarred on palju tugevamad kui meie omad.
Tänu Issand, et Sina jaksad kanda kõiki neid asju.
Issand ma tänan, et kui jätame mured Sulle,
Su inglid hakkavad tegutsema ja hakkad tegema nendega tööd.
Tänu, et see, mida tegi Maarja,
kui istusid Sinu jalge ees, ei olnud üldsegi väike asi.
Kui heidame oma mured ja anname oma asjad Sulle üle,
pääsed meie eludesse ning hakkad tegema tööd.
Issand, tänan Sind,
et kõik Su miljonid inglid hakkavad tegutsema
just praegusel hetkel kõigi eludes ning hakkavad asju korraldama.
Tänu, Issand, et sinul on täiuslik register,
kus kõik paberid on korras ja tead täpselt, mida teha.
Puudutad meie lapsi, armsaid ja lähedasi.
Aitad meie lapsi nende keerulistes olukordades.
Tänan, Issand, et saame Janiga seista iga vaataja eest.
Võime palvetada, panna käed nende elude üle,
kuulutada Issanda vastuste esile tulekut ja õnnistust,
saame kuulutada Sinu muutvat väge ja abi Jeesuse nimel.
Kuulutada tervenemist, meeleparandust ja valgust.
Issand, tänu, et kui lõpetame siin,
jääd Sina ikkagi meiega ja käid meiega koos kogu aeg.
Me võime olla rahulikud.
Aamen.
Jeesusest piisab.
Tänu teile kõikidele sõnumite, palveteemade ja tagasiside eest.
Väärtustame seda väga.
Kui soovid rohkem infot meie tööst,
külasta meie kodulehekülge www.kristillinenkoulu.org
Võid tutvuda me kooli ja lasteaiaga, kus on vabu kohti.
Sealt võid tellida ka neid raamatuid,
mille kaudu võid leida lähedasema suhte Jumalaga
ning näha iseennast nii nagu Jumal Sind näeb.
Meil on käimas ka kampaania, millega otsime tuhandet toetajat,
et saada oma koolile majanduslikult kindel alus
ning sa võid samuti toetada meie tööd.
Oled teretulnud seda tegema ning saad õnnistatud,
sest see on külvamine heasse maapinda.
Ole õnnistatud Jeesuse nimel, aamen.
TV7 on saanud head tagasisidet saatesarja "Jumal kõneleb" kohta
ja soovin teiega jagada ühte neist kirjadest.
"Tere, minu jaoks on õnnistuseks
saatesarja "Jumal kõneleb" õpetus, mis on nii kergesti mõistetav.
Tunnen, et saatejuhtide
omad kogemused asjadest annavad õpetusele sügavust juurde.
Õpetus on alati väga julgustav ja olen selle üle väga rõõmus.
Olen samastunud Joy kogemustega ning soovin uskuda tõesse
samasuguse innustuse ja lapsemeelsusega nagu tema.
Ootan alati innukalt iganädalast uut saateosa. Aitäh!"
Kui ka sulle meeldib saatesari "Jumal kõneleb"
ning soovid, et see jätkuks, võid toetada saate tegemist
nii majanduslikult kui ka eestpalvetega.
Võid helistada saate ajal numbrile 9001777 (kõne maksab 7 eurot).
Võid kasutada ka ekraanile ilmuvaid Taevas TV7 kontonumbreid.
Aitäh toetuse eest ja õnnistust Sinu ellu!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin